open-index/open-wikipedia-markdown huggingface dataset:
Тристан (книга на Томас Ман)

**„Тристан“** — збирка со новели на германскиот писател Томас Ман од 1903 година.

## Содржина
Дејството во насловната новела „Тристан“ се одвива во истата средина (санаториум) во која две децении подоцна Ман ќе го смести дејството на романот „Волшебниот брег“. Писателот Детлеф Шпинел живее во санаториум не затоа што е болен, туку „поради стилот“. Судирот меѓу уметноста и животот е прикажан низ односот меѓу извештачениот писател и сопругот на нежната и болна жена Габриела Клетерјан која го привлекува Шпинел не како жена, туку како естетски предмет. Тој ја заведува со помош на зборовите и на музиката од „Тристан и Изолда“ на Вагнер и со тоа ја турка во смртта, додека на нејзиниот маж му пишува писмо во кое му вели дека го мрази „како самиот живот, вулгарниот и глупав живот“. Со бегството на Шпинел од здравата галама на детето на Клетерјан, новелата завршува на сатиричен начин, иако таа има и трагичен крај претставен преку несреќната судбина на Габриела.

## Осврт кон книгата
„Тристан“ е втората збирка со новели на Томас Ман, а во неа се наоѓа и новелата „Тонио Крегер“ која, според признанието на самиот автор, од сè што напишал, му била „најблиска до неговото срце“. Во оваа збирка, Ман ја обработил темата на антагонизмот меѓу уметноста и животот, којашто ќе остане централна тема во целокупното творештво на Ман. Притоа, во насловната новела, под влијание на Вагнер и на Шопенхауер, Ман ги поврзал музиката и смртта, убавината и уништувањето - постапка што ја применил претходно во „Буденброкови“.

## Наводи

Категорија:Книги од 1903 година
Категорија:Дела на Томас Ман
Категорија:Новели
Кратерско езеро

**Кратерско езеро** — езеро кое се формира во вулкански кратер, купа или маар. Понекогаш езерата кои се формираат во купите се нарекуваат купански езера, но често оваа разлика не се прави. Кратерските езера што ги покриваат активните (фумаролошки) вулкански отвори понекогаш се познати како вулкански езера, а водата во нив често е кисела, заситена со вулкански гасови и со силна зеленикава боја. На пример, кратерското езеро Иџен во Индонезија има pH од 0,5. Езерата сместени во замрзнати или исчезнати вулкани имаат тенденција да содржат свежа вода, а чистотата на вода во таквите езера може да биде исклучителна поради недостатокот на влезни струи и седименти.

## Формирање

Кратерските езера се формираат најчесто со акумулација на вода во кратерот поради силни врнежи од дожд. Вулканските езера се формираат на кратерот на активен вулкан. Водата во нив се одликува со висока киселост и висока содржина на вулкански гас. Поретко може да се формираат кратерски езера во кратерите на метеорити.

Добро познато кратерско езеро, кое го носи истото име како геолошка одлика, е Кратерско Езеро во Орегон. Се наоѓа во купата на планината Мазама. Тоа е најдлабокото езеро во САД со длабочина од 594 метри. Кратерското Езеро се храни само со паѓање дожд и снег, без прилив или одлив на површината, а со тоа е едно од најасните езера во светот.

Највисокиот вулкан во светот, Охос дел Саладо во Чиле од 6.893 метри, има постојано кратерско езеро со пречник од околу 100 метри на надморска височина од 6,390 метри на неговата источна страна. Ова е најверојатно највисокото езеро од секаков вид во светот.

Поради нивната нестабилна околина, некои кратерски езера постојат само повремено. Тие може да бидат доста големи и долготрајни. На пример, езерото Тоба (Индонезија) формирано по ерупцијата пред околу 75.000 години. Со големина од околу 100 км и длабочина од 505 метри во најдлабоката точка, езерото Тоба е најголемо кратерско езеро во светот. Додека многу кратерски езера се живописни, тие исто така можат да бидат смртоносни. Испуштањата на гас од езерото Ниос (Камерун) во 1986 година задушило 1.800 луѓе, а кратерските езера како што е планината Руапеху (Нов Зеланд) честопати придонесува за создавање на деструктивни лахари.

## Наводи

## Надворешни врски

* IAVCEI Commission of Volcanic Lakes
* IAVCEI Commission of Volcanic Lakes: Some fundamentals about Crater Lakes


Категорија:Видови езера
Безработната класа (филм од 1921)

**Безработната класа** (англиски: *The Idle Class*) - американски филм од 1921 година, во режија на Чарли Чаплин, кој е автор и на сценариото и ја игра главната улога, заедно со Една Пурвианс,  Хенри Бергман, Ал Ернест Гарсија, Хари Мејнард, Џон Ранд, Мек Свејн и Лојал Андервуд. 
## Содржина
Една (ја игра Пурвианс) пристигнува на железничката станица во луксузно туристичко место, но нејзиниот заборавен сопруг (го игра Чаплин) не ја пречекува. Истовремено, на станицата пристигнува и едне скитник (го игра Чаплин). Една му е лута на сопругот и заминува на јавање, а тој продолжува да пие. Во меѓувреме, скитникот оди да игра голф при што им создава неволји на богатите луѓе од хотелот, кои го користат теренот за голф. Притоа, тој ја здогледува Една и се вљубува во неа. Вечерта, една го кани сопругот на маскенбал, но тој заглавува во рицарскиот оклоп. Скитникот, пак, е неправедно обвинет за кражба и, гонет од полицијата, тој влегува во салата каде што се одржува маскенбалот. Една, мислејќи дека е нејзиниот сопруг, го кани крај себе и му искажува нежност, но тогаш пристигнува сопругот (тој е сè уште во оклопот, така што не може да се види неговиот лик) и тој го напаѓа скитникот. На балот пристигнува и таткото на Една, пред кого скитникот изјавува дека тој не е нејзиниот сопруг, а тоа го налутува таткото, кој почнува да го тепа скитникот. Најпосле, таткото на Една и скитникот го ослободуваат нејзиниот сопруг од оклопот и тогаш се разјаснува збрката. Сепак, Една го замолува татко ѝ да му се извини на скитникот, но тој му удира клоца и побегнува. 

## Наводи

Категорија:Американски филмови
Категорија:Филмови од 1921 година 
Категорија:Црно-бели филмови 
Категорија:Неми филмови 
Категорија:Филмски комедии
Категорија:Филмови на Чарли Чаплин 
Категорија:Филмови со Чарли Чаплин 
Категорија:Филмови со Една Пурвианс
Категорија:Филмови со Хенри Бергман
Категорија:Филмови со Ал Ернест Гарсија
Категорија:Филмови со Хари Мејнард
Категорија:Филмови со Џон Ранд
Категорија:Филмови со Мек Свејн
Категорија:Филмови со Лојал Андервуд
Каталуња (патека)

**Патеката де Барселона-Каталуња** () е мото - трка во Монтмело, Барселона, Каталонија, Шпанија. Со долги правци и разновидни агли, маршрутата Барселона-Каталуња се смета за сеопфатно коло. Патеката има штандови со сместивост од 140,700 места . Трката има ФИА 1 лиценца.

До 2013 година патеката била позната само како *Спој де Каталуња*, пред да го склучи спонзорскиот договор со Советот на Градот Барселона која го додадла името Барселона на патеката .

## Наводи

Категорија:Спортски зданија на Летните олимписки игри 1992
Категорија:Спортот во Барселона
Хунгароринг

**Хунгароринг** е автодром во Унгарија, каде што се одржува трката на Формула Еден за големата награда на унгарското Гран при. Во 1986 година, автодромот стана локација на првата Формула Еден голема награда зад Железната Завеса. Берни Еклстоун сакал да се одржува трка во СССР, но негов унгарски пријател ја препорачал Будимпешта. Тие сакале улична трка налик на Трката на Монако која требала да биде изградена во Неплигет, кој е најголемиот парк во Будимпешта, но владата одлучила да изгради нова патека веднаш надвор од градот во близина на главниот автопат. Изградбата започнала на 1 октомври 1985 година. Таа била изградена за осум месеци, за помалку време отколку било која друга патека на Формула Еден. Првата трка се одржала на 24 март 1986 година, во спомен на Џон Драпал, првиот Унгарец кој ја освоил мото гп трки. Според анкетата спроведена од националната туристичка статистика на Унгарија, Монгорјод се рангирал на третото место кај унгарските одредишта посетени од страна на туристите, зад крајбрежната област на Дунав и езерото Балатон, но пред Будимпешта. Патеката има ФИА лиценца од прв степен.

## Наводи

Категорија:Спортот во Унгарија
Категорија:Формула 1
Грамадина (Беловодица)

**Грамадина** — археолошко наоѓалиште во прилепското село Беловодица. Претставува некропола од римско време.

## Местоположба

Наоѓалиштето се наоѓа јужно од селото, во ливадата на Јован Ристов.

## Опис

Во ливадата на мештанин е откопана надгробна стела, а исто така и други материјали кои се вѕидани како сполии во селската црква „Св. Никола“ и во училиштето. Најверојатно оттука потекнува уште една стела со натпис што се наоѓа во Музејот на Македонија во Скопје.

## Поврзано
* Селиште — некропола од римско време;
* Турско Гробје — населба од римско време;
* Беловодица; и
* Список на археолошки наоѓалишта во Прилепско.

## Наводи

Категорија:Беловодица
Селиште (Беловодица)

**Селиште** — археолошко наоѓалиште во прилепското село Беловодица. Претставува некропола од римско време. Во најновите истражувања покрај некрополата е откриено дека на наоѓалиштето има остатоци од ранохристијанска црква.

## Местоположба

Наоѓалиштето се наоѓа на околу 2 километри северозападно од селото, на зарамнето плато непосредно крај старата траса на патот Прилеп-Скопје.

## Опис

На наоѓалиштето се најдени гробови од мермерни плочи и во нив монети. Наодите се чуваат во Заводот и музеј во Прилеп.

## Поврзано
* Грамадина — некропола од римско време;
* Турско Гробје — населба од римско време;
* Беловодица; и
* Список на археолошки наоѓалишта во Прилепско.

## Наводи

Категорија:Беловодица
Монте Карло (патека)

мини
**Патеката Монте Карло** — улична патека која се наоѓа на градските улици во Монте Карло и Ла Кондамин околу пристаништето на Кнежевство Монако. Најчесто се нарекува „Монте Карло“, но понекогаш е позната и како „Монако“.

Патеката се користи секоја година за еден викенд во месец мај кога се одржува Големата награда на Монако, дел од календарот на ФИА за Светското првенство во Формула 1, како и Формула 2 и Формула 3000.

## Историја

Првата трка се одржала во 1929 година, кога трката ја освоил Вилијам Гровер-Вилијамс со Бугати. Во календарот на Светското првенство во Формула 1, Монако е од првата сезона од 1950 година, а во периодот 1951-1954 не се одржувале натпреварувања. Победникот на првиот натпревар во 1950-тите била аргентинската легенда Хуан Мануел Фанџо со Алфа Ромео. Од 1955 година, натпреварот се одржува секоја година.

Конфигурацијата на била променета 9 пати во текот на годините без да ги наруши нејзините главни одлики. Во последната конфигурација користена од 2003 година, најбрзиот круг бил со време од 1:14.439, постигнат во 2004 година од Михаел Шумахер со Ферари.

## Особености

Големата награда на Монако на патеката Монте Карло се одржува еднаш годишно во мај, на улиците на кнежевството, и е најпопуларна патека во светот. Најпознатите делови на патеката се свијоците на Фиба и Тунел.

Конкуренцијата е исклучително напната поради близината на бетонските плочи околу патеката. На крајот од трката некои пилоти губат околу 5% од нивната тежина.

## Наводи

## Надворешни врски

*Circuit de Monaco at Official Monaco Formula 1 website
*Automobile Club de Monaco
*BBC's circuit guide
*Circuit de Monaco on Google Maps (Current Formula 1 Tracks)

Категорија:Монте Карло
Категорија:Формула 1
Старово

**Старово**, службено: **Бучимас** (), порано: *Starovë* — село во Општина Поградец, Област Горица, југоисточна Албанија. До пред реформата од 2015 година, Старово било седиште на истоимената општина.

## Наводи

Категорија:Поградец (општина)
Категорија:Села во Албанија
Црква „Св. Троица“ - Охрид

**Света Троица** — македонски православен храм во градот Охрид. Црквата се наоѓа во северниот дел на градот, односно во населбата Радојца Новичиќ во местото викано Дебело Поле. Таа е парохиска црква на Осмата охридска парохија.
Осветена била на 15 јули 1990 година. Најактивен и најзаслужен човек за изградбата на оваа црква бил Јордан Петрески, работник од Охрид, по потекло од село Црвена Вода. Осветувањето и светата Лигургија ги водел Митрополитот Г. Г Тимотеј, заедно со Митрополитите Петар и Стефан. Околу црвата има конаци.

## Наводи

## Надворешни врски
*Официјално мрежно место
*Официјален Facebook профил

Категорија:Цркви во Охрид
Црква „Св. Никола“ - Чекоштина

**Свети Никола** — македонски православен храм во градот Охрид. Црквата се наоѓа во населбата Чекоштина, на самиот влез во Охрид, на местото викано Карпа, каде во минатото имало црква. Камен-темелникот на црквата бил удрен на 20 декември 2015 година. Црквата сѐ уште е во изградба (сос. 2017). Камбанаријата треба да биде висока 17 метри.

## Наводи

Категорија:Цркви во Охрид
Шангај (патека)

**Патека Шангај** () – мото-спорт тркалиште кое се наоѓа во реонот Ѓадинг, Шангај, Народна Република Кина. Тркалиштето е најпознато по одржувањето на годишната трка на Големата награда на Кина во Формула 1, која првпат се одржала во 2004 година.

Патеката Шангај коштала околу 2,6 милијарди јуани (370 милиони евра), и нејзината изградба била финансиранa од компанијата Шангај Ѓуши груп. Архитектите и дизајнерите го отпочнале планирањето и посетата на локацијата меѓу април и мај 2003 година, и за 18 месеци истата биле подготвена за трки со деноноќна работа на тим од 3.000 инженери.

## Галерија

Податотека:Shanghai International Circuit 2.jpg|Надворешноста на трибината
Податотека:Shanghai International Circuit 4.jpg|Главната трибина
Податотека:Shanghai Circuit Main Grandstand o.jpg|Поглед од главната трибина
Податотека:Shanghai International Circuit 5.jpg|Покриената трибина Х и К
Податотека:Hamilton China 2008.jpg|Трибината Х и К
Податотека:Shanghai International Circuit 6.jpg|Пит-стоп


## Наводи

## Надворешни врски

*  
*Shanghai International Circuit | JUSSEVENT 
*Shanghai International Circuit at Official Formula 1 website
*Map and circuit history at RacingCircuits.info
*Ciro Pabón's Racetracks 3D views and virtual laps of all F1 circuits, including this one, via Google Earth
*Shanghai International Circuit on Google Maps (Current Formula 1 Tracks)

Категорија:Формула 1
Категорија:Патеки на Формула 1
Категорија:Голема награда на Кина
Црква „Св. Благовештение“ - Рача

**Свето Благовештение** — манастирска црква во Охрид. Црквата се наоѓа во туристичката населба Рача, во подножјето на Галичица.
Црквата е најпосетена на Благовец, и затоа овој манастир е погоден за исихастички (молитвен) живот  каде секоја година на полноќ се осветува вода. Оваа традиција датира од 1947 година после поплавата која го зафатила манастирот и оттогаш потекува водата на полноќ.

## Наводи

Категорија:Цркви во Охрид
Црква „Лазарево Воскресение“ - Охрид

**Лазарево Воскресение** — македонски православен храм во градот Охрид. Црквата се наоѓа на охридските градски гробишта. Во 2007 година бил формирам иницијативен одбор за изградба на црквата и веќе истата година била започната изградбата. На 21 октомври 2017 црквата веќе била осветена.

## Наводи

 

Категорија:Седма охридска парохија
Категорија:Цркви во Охрид
Самсон и Далила (филм од 1949)

мини|Постер Самсон и Далила од 1949 година
**Самсон и Далила** (англиски: *Samson and Delilah*) — американски филм од 1949 година, во режија на Сесил Б. Демил по сценариото на Џеси Ласки и Фредрик М. Френк, во соработка со Владимир Јаботински (засновано врз неговиот роман). Главните улоги ги толкуваат: Виктор Матјур, Хеди Ламар, Џорџ Сандерс, Анџела Ленсбери, Хенри Вилкоксон, Олив Диринг, Рас Темблин, Феј Холден, Џулија Феј, Вилијам Фарнам, Лејн Чендлер, Морони Олсен и Френсис Мекдоналд. Филмот, којшто се смета за еден од најголемите историски спектакли на сите времиња, освоил две награди „Оскар“ (за сценографија и за костимографија), а бил номиниран и во категориите за најдобра фотографија, за специјални ефекти и за музика. Интересно е тоа што, за потребите на костумите на Ламар, режисерот порачал вистинско перје од паун.

## Содржина
Дејството се одвива во 1000 година п.н.е., кога еврејските племиња го трпат ужасот на владетелите Филистејци, кои со помош на строгите закони и моќната војска веќе четири децении го тормозат населението. Во селото Зора израснува момчето Самсон за кого сите, па дури и неговата пријателка Миријам, знаат дека еден ден ќе стане воин и водач. Дваесет години подоцна, Самсон (го игра Матјур) е веќе силен маж кој, наспроти волјата на мајка му, наместо мирната и добродушна Мирјам (ја игра Диринг) срцето ѝ го подарува на убавата Филистејка Семадар (ја игра Лемсбери) во која е вљубен и филистејскиот принц Ахтур (го игра Вилкоксон). Сепак, неговата љубовна среќа со Семадар нема да трае долго, зашто во него се вљубува Далила (ја игра Ламар), помладата сестра на Семадар. На почетокот, се чини дека никој не може да застане на патот меѓу Самсон и Семадар, но на денот на свадбата, Далила успева да ја поттикне борбата меѓу Самсон и Ахтур и Филистејците. Во борбата гине Семадар, а Самсон се колне дека ќе ја одмазди. Тој успева да избега и се крие кај родителите на Миријам, но го откриваат филистејските војници. Сепак, Самсон ги заробува и ги става во синџири. Во меѓувреме, Далила се подготвува да му се одмазди на Самсон, а за таа цел се здружува со кралот Саран од Газа (го игра Сандерс)...

## Наводи

Категорија:Историски филмови
Категорија:Филмови на англиски јазик
Категорија:Филмови засновани на книги
Категорија:Филмови од 1949 година
Категорија:Американски филмови
Категорија:Филмови на Сесил Б. Демил
Категорија:Филмови со Виктор Матјур
Категорија:Филмови со Хеди Ламар
Категорија:Филмови со Џорџ Сандерс
Категорија:Филмови со Анџела Ленсбери
Категорија:Филмови со Хенри Вилкоксон
Категорија:Филмови со Олив Диринг
Тајната на подморницата К-19 (филм од 2002)

**„Тајната на подморницата К-19“** (англиски: *K-19: The Widowmaker*) - филм од 2002 година, во режија на Кетрин Бигелоу по сценариото на Кристофер Кајл. Главните улоги ги толкуваат: Харисон Форд, Лијам Нисон, Питер Сарсгард, Џон Шрапнел, Јос Акланд, Питер Стебингс, Кристијан Камарго итн. Филмот претставува екранизација на вистински настани до 1961 година за кои се дознало дури 28 години подоцна.

## Содржина
Дејството во филмот се случува во 1961 година, за време на трката во вооружување меѓу СССР и САД. САД располагаат со јадрени подморници, кои имаат ракети способни да стигнат до Москва и до Ленинград. За да воспостават рамнотежа, советскиот воено-политички врз забрзано ги подготвува подморниците К-19 кои уште не се технички подготвени, а на тоа предупредува заповедникот на подморницата, капетанот Михаил Поленин (го игра Нисон). Сепак, маршалот Зеленцов (го игра Акланд) го назначува капетанот Алексеј Востриков (го игра Форд) за нов заповедник на подморницата К-19, а Поленин го поставува за заменик. На почетокот се чини дека грижите на Поленин биле претерани, но набргу се случува дефект на јадрениот реактор, со опасност ракетите самостојно да се лансираат и така да се загрози светскиот мир. Во критичната состојба, во подморницата се случува бунт, но победуваат присебноста на Поленин и Востриков.

## Наводи

Категорија:Филмови на англиски јазик
Категорија:Филмови од 2002 година
Категорија:Акциони филмови
Категорија:Филмови на Кетрин Бигелоу
Категорија:Филмови со Харисон Форд
Категорија:Филмови со Лијам Нисон
Категорија:Филмови со Питер Сарсгард
Категорија:Филмови за Студената војна
Тихомир Шаревски

**Тихомир Шаревски** ( во  —  во ) — македонски учесник во НОБ и генерал-полковник на Југословенската народна армија.

## Животопис

Тихомир Шаревски е роден на 15 април 1921 година во село Леуново, Мавровско. Основно училиште завршил во родното село и во Гостивар, а со средно образование се здобил во Тетово и во Охрид. Бил припадник на работничкото и комунистичкото движење.

Својот активизам и дело го започнува во 1941 година кога се приклучува на месен комитет на Сојузот на комунистите на Југославија. По одреден период се истакнува и станува заменик-командир, потоа и командир на чета. Во 1944 година со формирањето на Прва македонска ударна бригада станува нејзин командант.

По Втората светска војна достига чин генерал-полковник во СКЈ. Своето пензионирање го дочекува во 1981 година.

Умира на 2 февруари 2004 година во Скопје.

## Наводи

Категорија:Македонски партизани
Монца (патека)

**Патеката Аутодромо Национале Ди Монца** — патека која се наоѓа во Монца, Италија. Таа е една од најпознатите патеки во Формула 1 во светот, и е домаќин на Големата награда на Италија од 1950 година.

Во својата 85-годишна историја, патеката била сведок на речиси сè што се случило во меѓународниот мотоспорт. Изградена во 1922 година, нејзината стара конфигурација за последен пат била користена во 1961 година. Таа се наоѓа во Кралскиот парк недалеку од Милано.

## Наводи

## Надворешни врски

* Autodromo Nazionale Monza  official website
*Autodromo Nazionale Monza on Google Maps (Current Formula 1 Tracks)

Категорија:Монца
Категорија:Формула 1
Силверстоун (патека)

**Патека Силверстоун** – мото-спорт тркалиште во Англија во близина нортхемптонширските села Силверстоун и Витлбари. Тркалиштето се простира на подрачјата на Нортхемптоншир и Бакингемшир, со главен влез од бакингемширската страна. Најблиски градови се нортхемптонширските Тоустер (8 километри) и Брекли (11 километри) и бакингемширскиот Бакингем (10 километри), а поголеми градови во близина се Нортхемптон и Милтон Кејнс.

Силверстоун е тековен домаќин на Големата награда на Британија, која првпат била одржана на ова тркалиште во 1948 година. Големата награда на Британија 1950 во Силверстоун била првата трка во новоформираниот Светско првенство на возачи. Трката ротирала меѓу Силверстоун, Ејнтри и Брендс Хеч од 1955 до 1986 година, и од 1987 година постојано се одржува во Силверстоун.

## Наводи

## Надворешни врски

* Silverstone Circuit
* 
* Silverstone Circuit on Google Maps (Current Formula 1 Tracks)

Категорија:Формула 1
Категорија:Патеки на Формула 1
Категорија:Голема награда на Британија
Народен војник (весник)

„**Народен војник**“ бил месечен комунистички весник пишуван на македонски јазик. Истиот бил орган на Првата македонска ударна бригада. Весникот започнува да се издава во јуни 1944 година. Главни уредници биле Владо Малески и Илија Топаловски. Работата на весникот прекинала во март 1945 година. Вкупно од весникот се издадени вкупно 23 броја.

## Наводи

## Надворешни врски
* Илија Топаловски „Нашата бригада и братството со албанскиот народ“, „Народен војник“, бр. 2-3, јули-август 1944.

Категорија:Македонски весници
Категорија:Некогашни весници во Македонија
Категорија:Народноослободителна војска на Македонија
Килотоа

**Килотоа** — купа исполнета со вода и најзападен вулкан во Еквадорските Андите. Купата од 3 километри била формирана по распадот на овој дацитен вулкан по катастрофалната ерупција со показател на вулканска избувност од 6, пред околу 800 години, кој произвел пирокластични текови и лахари кои стигнале до Тихиот Океан. Оваа последна ерупција следела по период на латентност од 14.000 години и е позната како ерупција од 1280 година. Четвртата еруптивна фаза била фреатомагнатска, што укажува на тоа дека езерото веќе постоело во тоа време. Купата оттогаш акумулирала длабоко кратерско езеро од 250 метри, кое има зеленикава боја како резултат на растворени минерали. Фумаролите се наоѓаат на дното на езерото и на источниот дел на вулканот се појавуваат топли извори.

Килотоа е туристичка локација со зголемена популарност. Патот кон врвот обично започнува со камион или автобус од градот Зумбахуа, 17 километри на југ, или почесто со автобус од Латакунга. Посетителите веќе не треба да плаќаат два долари за да ја разгледаат купата. Постојат голем број на едноставни хостели во непосредна област кои ги нудат своите услуги. Активностите вклучуваат пешачење од четири до пет часа околу купата (чиј пречник е нешто над 3 км). Купестиот раб е мошне нерегуларен и достигнува максимални височини (3810 метри до севвер, 3894 метри до северозапад и 3915 метри до југоисток) во три лавини куполи. Искачувањето од 10 километри е стрмно на некои места и може да биде доста тешко, особено ако има магла.

Површината на езерото се наоѓа на 3.500 метри над морето. Вкупниот волумен на вода што се чува во езерото Килотоа е 0,35 км3. Според месните жители, нивото на езеро полека се намалува во текот на последните 10 години. Травертинските депозити се случуваат долж брегот до 10 метри над нивото на езерото (во 2000 година).

## Наводи

## Надворешни врски

* Travel information 
* Travel information 
* Jan 2009 Updated travel info 
* Events in Quilotoa

Категорија:Кратерски езера
Категорија:Калдери во Еквадор
Категорија:Вулкани во Еквадор
Категорија:Активни вулкани
Категорија:Триилјадници
Заложувалница (филм од 1916)

**Заложувалница** (англиски: *The Pawnshop*) - американски филм од 1916 година, во режија на Чарли Чаплин, кој е автор и на сценариото и ја игра главната улога, заедно со Една Пурвианс (*Edna Purviance*), Ерик Кембел (*Eric Cambell*), Алберт Остин (*Albert Austin*), Џон Ранд (*John Rand*) и Хенри Бергман (*Henry Bergman*). 

## Содржина
Во филмот, Чарли Чаплин го игра човекот кој штотуку се вработува во заложувалница. Уште од првиот ден, тој задоцнува, а потоа, додека ја чисти продавницата, прави голем неред и се тепа со другиот продавач (го игра Ранд). Поради тоа, сопственикот (го игра Бергман) веднаш го отпушта новиот работник, но веднаш потоа му дава втора шанса. Истовремено, новиот работник го привлекува вниманието на сопственикот на продавницата (ја игра Пурвианс). Во продавницата доаѓа еден измамник (го игра Кембел), кој сака да го украде накитот, а за тоа време, новиот работник оди да работи на касата, но тој нема никаква смисла за работа: најпрвин, наседнува на тажната приказна на еден човек и му исплатува пари без да му го земе прстенот; потоа, со доаѓа друг човек (го игра Остин) кој сака да продаде часовник, а работникот целосно го уништува; најпосле, доаѓа жена со сад со риби, а тој сака да стави киселина во водата. Меѓутоа, на крајот, благодарение на својата неспретност, тој успева да го онесвести измамникот, а потоа ја освојува ќерката на сопственикот.  

## Наводи

Категорија:Американски филмови
Категорија:Филмови од 1916 година 
Категорија:Црно-бели филмови 
Категорија:Неми филмови 
Категорија:Филмски комедии
Категорија:Филмови на Чарли Чаплин 
Категорија:Филмови со Чарли Чаплин 
Категорија:Филмови со Хенри Бергман
Категорија:Филмови со Една Пурвианс
Категорија:Филмови со Ерик Кембел
Категорија:Филмови со Алберт Остин
Категорија:Филмови со Џон Ранд
Автодром Сочи

**Автодром Сочи** (), претходно познат како **Меѓународна улична патека Сочи** и **Патека на Олимпискиот парк Сочи** – мото-спорт тркалиште, долго 5,848&nbsp;км во црноморскиот град Сочи во Краснодарскиот Крај, Русија.

Патеката е слична со Пекиншката олимписка зелена патека и Патеката на Сиднејскиот олимписки парк. Првата трка за Големата награда на Русија се одржала во 2014 година.

## Поврзано
*Зимски олимписки игри 2014

## Наводи

## Надворешни врски

*
*Sochi Autodrom photos 
*OMEGA Center (official development site) 
*Sochi Olympic Park Circuit Guide 
*Sochi Autodrom on Google Maps (Current Formula 1 Tracks)

Категорија:Формула 1
Категорија:Патеки на Формула 1
Категорија:Голема награда на Русија
Езеро на шампањското

**Езеро на шампањското** (*Champagne Pool*) — кратерско езеро кое се наоѓа на Северниот Остров во Нов Зеланд. На местото каде што денес се наоѓа езерото имало неверојатно убави бели и розови карпести тераси, но откако еруптирал вулканот Мауна Тарауера, на местото на терасите се појавило блескаво смарагдно-зелено езеро. Топлиот извор од кој денес се затоплува езерото се формирал пред околу 900 години преку хидротермална ерупција, што го прави во геолошка смисла релативно млад систем.

Езерото се наоѓа на 30 километри југоисточно од Роторуа и околу 50 километри североисточно од Таупо. Името Езеро на шампањското е изведено од изобилството на јаглерод диоксид (СО2). Нејзиниот кратер е околу 65 метри во пречник со максимална длабочина од околу 62 метри и се полни со проценета количина од 50.000 метри3 од геотермалната течност. На дното, водата достигнува температура и до 260&nbsp;°C, додека на површината на езерото се движи меѓу 73  и 75&nbsp;°C.

## Наводи

## Надворешни врски

Категорија:Топли извори
Фарадееви закони за електролиза

**Фарадеевите закони за електролиза** се квантитативни односи врз основа на електрохемиските истражувања објавени од страна на Мајкл Фарадеј во 1834 година.
## Математичка форма

Законите на Фарадеј може да бидат сумирани со:

:m \ = \ \left({ Q \over F }\right)\left({ M \over z }\right) 

каде:
* *m* е масата на супстанцијата ослободена како електрода во грамови
* *Q* е вкупниот електричен полнеж поминат низ супстанцијата во кулони
* *F* = 96485 C mol−1 е Фарадеева константа
* *M* е моларна маса на супстанцијата во грамови по мол
* *z* е број на валентност на јони на супстанцијата (електрони префрлени по јон).

Значи *M/z* е исто како и еквивалентната тежина на променетата супстанција.

Во првиот Фарадеев закон , *M*, *F*, and *z* се константи, така што поголема вредност на *Q* ќе биде поголема од m.

Во вториот Фарадеев закон, *Q*, *F*, and *z* се константи, така што поголема вредност на *M/z* (еквивалентната тежина) ќе биде поголема од m.

Во едноставен случај на константа-стуја електролизата,  Q = I t  доведува до

:m \ = \ \left({ I t\over F }\right)\left({ M \over z }\right) 

и потоа до:

:n \ = \ \left({ I t\over F }\right)\left({ 1 \over z }\right) 

каде:
* *n* е количина на супстанција („број на молови“) ослободени: *n  = m/M*
* *t* е вкупното време на постојаната струја.

Во покомплицираниот случај на променлива електрична струја, вкупниот полнеж *Q* е електрична струја *I*(*<math>\tau</math>*) интегриран со текот на времето *<math>\tau</math>*:

: Q = \int_0^t I(\tau) \ d \tau 

Тука *t* е *вкупно* време на електролиза.

## Поврзано
* Електролиза
* Фарадеев закон за индукција

## Наводи


## Литература
* Serway, Moses, and Moyer (2005). *Modern Physics*, third edition.

Категорија:Електролиза
Категорија:Електрохемиски равенки
Категорија:Научни закони
Ампато

**Ампато** (од кечуански: *hamp'atu* или од ајмарски: *jamp'atu*, што значи „*жаба*“) — активен стратовулкан кој се наоѓа на Андите од јужниот дел на Перу, на околу 100 километри северозападно од Арекипа, со висина од 6,288 метри.

Ампато е дел од синџирот на север-југ кој има должина од околу 20 километри, заедно со трите главни стратовулакани, меѓу кои и исчезнатиот и еродиран Хуалка Хуалка со висина од 6,025 метри на северниот крај и Сабанкаја со висина од 5,976 метри кој се наоѓа во средина.

Во септември 1995 година, по брзото повлекување на еден ледник во близина на врвот на Ампато, било откриено замрзнато мумифицирано тело на една девојка, убиена со удар на главата пред околу 500 години. Мумијата, подоцна наречена „*Ice Maiden*“ била обновена од експедицијата предводена од американскиот археолог д-р Јохан Рајнхард. Во октомври 1995 и декември 1997 година, Рајнхард и перуанскиот археолог Хосе Антонио Чавес ги насочиле експедициите што довеле до пронаоѓање на уште три мумии над 5.800 метри.

## Наводи

## Надворешни врски
* Ampato on Summitpost

Категорија:Стратовулкани
Категорија:Планини во Перу
Категорија:Вулкани во Перу
Категорија:Шестилјадници
Убинас

**Убинас** — стратовулкан кој се наоѓа на Андите од јужниот дел на Перу, околу 70 километри северозападно од Арекипа. Вулканот не бил активен повеќе од 40 години, кога се активирал во 2006 година.

Убинас се наоѓа во јужниот дел на Перу. Вулканот претставува сложен конус изграден на високото плато кое било формирано од олигоцено-миоценски игнимбрити и интрузивни карпи. Убинас се состои од два објекти кои делат два главни периоди на своето еруптивно однесување. Првиот е долниот вулкан под 600 метри, познат како Убинас 1 (период на ерупција> 376 ка), кој се распаднал и формирал остатоци од лавини текови до 12 километри од Рио Убинас. Овој колапс бил проследен со ерупција на игмнибрити. Убинас се наоѓа на 230 километери источно од Перуанско-чилеанскиот Ров и околу 150 км Вадати-Бениоф зона, каде што Насканската Плоча е подложена на натопи во опсег од 20 - 30˚.

На 22 април 2006 година, вулканот ја прекинал својата 40-годишна пауза и избувнал, произведувајќи фумароли и пепел. На 23 април 2006 година, властите на Перу прогласиле вонредна состојба во градовите во близина на вулканот.

На 28 април 2014 година, и покрај неодамнешниот пад на земјотресите, од вулканот Убинас избувнал пепел.

## Наводи

## Надворешни врски
* NASA Earth Observatory page 
* Instituto Geofísico del Perú
* "Volcán Ubinas, Peru" on Peakbagger

Категорија:Стратовулкани
Категорија:Активни вулкани
Категорија:Планини во Перу
Категорија:Вулкани во Перу
Категорија:Петилјадници
Мисти

**Мисти**, исто така познат како **Путина** или **Гуагуа Путина** —  стратовулкан од андезит, дацит и риолит, кој се наоѓа во јужниот дел на Перу, во близина на градот Арекипа. Со својот сезонски снежен покриен симетричен конус, Мисти се издига на 5,822 метри надморска височина и се наоѓа помеѓу планината Чачани (6,075 метри) и вулканот Пичу Пичу (5,669 метри). Последната ерупција се случила во 1985 година, 198 години по нејзината претходна документирана ерупција.

## Опис

Мисти има три концентрични кратери. Активни фумароли или вулкански отвори за гас може да се видат во внатрешниот кратер. Во близина на внатрешниот кратер, шест инкиски мумии и ретки инкиски артефакти биле пронајдени во 1998 година за време на едномесечното ископување во режија на археолозите Јохан Рајнхард и Хосе Антонио Чавес. Овие наоди моментално се чуваат во музејот во Арекипа.

До врвот на вулканот има две главни качувачки линии. Патеката Пасторес започнува на 3.300 метри. Обично кампот е направен на 4.500 метри во Нидо де Агилас. Патеката Агуада Бланка започнува на 4.000 метри во близина на резервоарот Агуада Бланка, а кампот е направен на 4.800 метри во Монте Бланко (кампот е именуван по Монблан, чиј врв е приближно ист според надморската височина). Патеките за искачување не содржат технички потешкотии, но и двете се сметаат за напорни поради стрмните песочни падини.

## Околина

Долгата историја на ерупции од Мисти и неговите соседни вулкани предизвикало локалната почва да биде исклучително плодна, со што околината е една од најкорисните во Перу. Месните жители, исто така, прават широка употреба на бела вулканска карпа наречена силар, која е лесно употреблива. Градот Арекипа има значителен број на градби изградени со силар, што резултира со неговиот прекар „*Белиот град*“.

## Галерија

Image:Ubinas and Misti.jpg|Авионски поглед кон Убинас, со Мисти во позадина
Image:Arielito.JPG|Мисти
Image:El Misti Volcano and Arequipa, Peru.jpg|Овој мозаик од две фотографии на астронаутот ја илустрира близината на Арекипа до Мисти
File:P1020738 El Misti Krater.jpg|Кратерот


## Поврзано
*Список на вулкани во Перу

## Наводи

## Литература
* 

## Надворешни врски
* 
* 

Категорија:Стратовулкани
Категорија:Активни вулкани
Категорија:Планини во Перу
Категорија:Вулкани во Перу
Категорија:Петилјадници
Сара Сара

**Сара Сара** — вулкан од кој се издига на 5,505 метри надморска височина и кој се наоѓа помеѓу езерото Паринацочас и реката Окоња во Перу и во провинцијата Паринацочас.

Шпанскиот свештеник Кристобал де Алборноз во 1583 година забележал дека Сара Сара е едно од најважните свети места во јужниот дел на Перу, со 2.000 колонисти што царот ги испратил во служба. Американскиот археолог Јохан Рајнхард ја истражувал локацијата на врвот во 1983 година, а тој и перуанскиот археолог Хосе Антонио Чавес воделе тим кои откриле повеќе од десетина статуи на врвот во 1996 година. Нивната експедиција била пренесува преку интернет. Наодите направени за Сара Сара моментално се чуваат во музејот во Арекипа.

Археолошката група Сара Сара била препорачана да биде прогласена за Национално културно наследство во 2003 година.

Вулканот Сара Сара е најсеверниот од вулканите во Централната Вулканска Зона на Андите. Сара Сара е заспан вулкан, сепак во последниот геолошки период покажа значителна вулканска активност и занесени ерупции, присуството на топли извори околу вулканот.

## Наводи

## Литература
Reinhard, Johan (2005). The Ice Maiden: Inca Mummies, Mountain Gods, and Sacred Sites in the Andes. Washington, D.C.: National Geographic Society. .

Категорија:Планини во Перу
Категорија:Вулкани во Перу
Категорија:Петилјадници
Зајаска Река

**Зајаска Река** или **Кичевска Река** — река во западна Македонија, лева притока на Треска во Кичевскиот крај.

## Течение и особености
Извира на источните падини на Бистра, над селото Тајмиште, недалеку од истоимениот рудник, на надморска височина од 1.480&nbsp;м. Се влева во Треска околу еден километар северозападно од с.&nbsp;Бигор Доленци, на висина 590&nbsp;м. Вкупната должина од изворот до вливот и изнесува 25,9&nbsp;км, минималната должина 21,4&nbsp;км, а коефициентот на развиеност е 1,21. Вкупниот пад помеѓу изворот и вливот изнесува 890&nbsp;м, а просечниот изнесува 34,49‰.

Водоразделот е јасен по целата должина на реката и линијата има вкупна должина од 87&nbsp;км. Сливот на Зајаска Река е најголем од сите притоки на Треска и зафаќа  или 16,1% од нејзиниот вкупен слив.

Во горниот тек е позната како „Тајмишка Река“ сè до селото Мидинци, и на овој потег е изразено планинска. Пред да навлезе во пределот на Кичево, минува низ с.&nbsp;Зајас, по кое е наречена.

## Долина
Зајаска Река има сложена долина. Првото речно ерозионо проширување се јавува кај селото Колари. Низ кратката сатеска навлегува во Зајаската Котлина низ која тече во должина од 8&nbsp;км. Потоа долината е всечена во епигенетска сатеска составена од кварцити каде ја прима од десната страна Бачишка Река. Оттука сè до вливот во Треска има карактер на рамничарска река. На овој потег од својата лева страна северно од градот Кичево ја прима реката Темница.

## Притоки
* Жива Вода (Л)
* Кутуров Дол (Л)
* Горноселска Река (Л)
* Лескова Вода (Л)
* Мала Река (Д)
* Свински Дол (Л)
* Качи Дол (Д)
* Зли Дол (Л)
* Бачишка Река (Д)
* Темница (Л)
* Самосила (Л)
* Сушица (Д)

## Поврзано
* Зајаска Планина
* Кичевија

## Наводи

Категорија:Реки во Македонија
Категорија:Притоки на Треска
Категорија:Општина Кичево
Категорија:Зајас
Евровизија 2019

**Евровизија 2019** ќе биде 64 издание на фестивалот Евровизија. Домаќин ќе биде државата Израел која победи на Евровизија 2018 во Португалија со Нета Барзилаи (Netta Barzilai) со пеење Играчка (Toy). Презентерите беа Erez Tal & Assi Azar. Учеството го потврдија 43 земји, од кои 23 ја избраа својата песна, 11 во национално финале и 12 преку интерен избор.

До 12 мај 2019 година, 43 држави го потврдиле своето учество.

## Список на учесници
Тука ќе бидат прикажани државите учеснички кои ќе го потврдат своето учество:

### Полуфинале

### Финале

## Други држави
Право на учество имаат сите членки на Европската радиодифузија која во догледно време ќе испрати покана до сите педесет и шест членки.

### Активни членки на ЕРД
Следните држави учествуваат на Евровизија 2018, со што се очекува да учествуваат и на ова издание на Евровизија.
*
*
*
*
*
*
*
*
*
*
*
*
*
*
*
*
*
*
*
Исландската национална телевизија изјави дека размислува за повлекување
*
*
*
*
*
*
*
*
*
*
*
*
*
*
*
*
*
*
*
Шведска е една од четирите држави кои повикуваат на бојкот
*
*
*

### Други држави
* - на 22 декември 2017, Канал 31 објави дека ќе учествуваат на ова издание на Евровизија откако станаа член на ЕРД. На 23 декември 2017 ЕРД го негираше ова со изјава дека Казахстан сѐ уште не е член на ЕРД. 

### Држави кои не се членки на ЕРД
*  – во ноември 2017, националната телевизија на Лијтенштајн објави дека се заинтересирани за учество на Евровизија доколку станат полноправен член.

## Забелешки и наводи

### Наводи

## Надворешни страници
* 

Категорија:Евровизија по години
Категорија:Израелска култура
Категорија:Тел Авив
Категорија:Музиката во 2019 година
Пирокластичен материјал

**Пирокластичните карпи** или **пирокластите** (изведени од грчкиот збор: *πῦρ*, што значи оган и *κλαστός*, што значи скршени) — видови на карпи составени само или главно од вулкански материјали. Кога вулканскиот материјал е пренесен и преработен преку механичко дејство, како на пример со ветер или вода, овие карпи се нарекуваат вулкански слоеви. Пирокластичните депозити најчесто се формираат од пепел од воздухот, лапили и бомби или блокови исфрлени од самиот вулкан.

Пирокластите од различни големини се класифицирани како вулкански бомби, лапили и вулканска пепел. Пепелта се смета за пирокластична, бидејќи е направена од вулканска карпа. Една од најспектакуларните форми на пирокластичен депозит се игнимбритите, депозити формирани од високотемпературната гасна и пепелна мешавина на пирокластични текови.

Може да се разликуваат три начини на пренесување: пирокластичен проток, пирокластичен бран и пирокластичен пад. За време на плинските ерупции, пемза и пепел се формираат кога силициската магма е фрагментирана во вулкански канал, поради декомпресија и раст на меури. 

Категорија:Петрологија
Категорија:Вулканологија
Категорија:Вулкански карпи
Белешница

**Белешница** — река на планината Стогово источно од Дебар, лева притока на Мала Река (Мијачка).

## Течение и хидрографски одлики

Извира високо на северната падина на планината Стогово на надморска височина од 2.070 - 2.080 метри во циркот Маруша во близина на истоименото ледничко езеро со кое не е поврзана. Настанува од два поголеми извори кои како речни ракавци се спојуваат на надморска височина од 1.970 метри. Тече во правец север-југ со мало отклонување кон североисток во најдолното течение, низ многу шумовита долина помеѓу селата Могорче и Осој и се влева во Мала Река од нејзината лева страна под патот Дебар - Бошков Мост - Гари - Кичево, недалеку од познатиот мост Елен Скок на надморска височина од 733 метри. Нејзината должина изнесува околу 6 километри. Реката Белешница се одликува со изразити и особени одлики на планинска река поради многу високиот пад, за што изобилува со брзаци, слапови и помали водопади, а поради стрмнината на нејзиното корито и големата силина на водата таа има силни ерозивни дејства при што во нејзината долина има големи одрони и свлечишта, а поради тоа реката има и големи наноси од големи камења и дрвја. Бистрата вода со брзиот тек и каменестото и песокливо дно на водата на реката и даваат изглед на бела боја, поради што таа најверојатно го добила и името *Белешница*.

## Галерија

Податотека:Белешница (Стогово) 02.jpg|Реката Белешница
Податотека:Белешница (Стогово) 03.jpg|Реката Белешница
Податотека:Белешница (Стогово) 04.jpg|Реката Белешница
Податотека:Белешница (Стогово) 05.jpg|Реката Белешница


## Поврзано
* Стогово
* Реки во Македонија

## Наводи

Категорија:Реки во Македонија
Стромболски избув

[мини|Дијаграм на стромболска ерупција: 1: облак од пепел, 2: [лапили, 3: падната вулкански пепел, 4: лавина фонтана, 5: вулканска бомба, 6: лавин тек, 7: слој од лава и пепел, 8: слој, 9: дага, 10: магматски канал, 11: магматско огниште, 12: сил]]
**Стромболска ерупција** — вид на вулканска активност која произведува чести, умерени ерупции. Лавата е базалтична, но доволно вискозна за гасови да создадат притисок кој се ослободува во континуирани мали експлозии. Лавата, исфрлена во воздухот, паѓа назад за да се изгради стрмен конус од лава и тефра.

Ерупциите се релативно благо експлозивни, со вулкански експлозивен индекс од 2 до 3. Тие се именувани според италијанскиот вулкан С<nowiki/>тромболи, кој е е<nowiki/>поним за видот. Стромболските ерупции се состојат од исфрлање на светликав згура, скорија, лапили и лавини бомби, на височина од десетици до неколку стотици метри. Ерупциите според обем се мали до средни, со спорадична силина.
мини|Стромболска ерупција|315x315п
Италијанскиот вулканолог Џузепе М<nowiki/>еркали ги проучувал ерупциите на Стромболи и В<nowiki/>улкано во 1888-1890 година и утврдил дека одликите на ерупциите се различни помеѓу двата вулкана. За да се направи разлика меѓу нив, Меркали ја дефинирал стромболската ерупција како „благо експлозивна во дискретни но прилично редовни интервали во секунди или минути“.

Т<nowiki/>ефрата обично свети црвено кога го напушта отворот, но на површина се изладува и добива темна до црна боја и може значително да се зацврсти пред ударот. Тефрата се акумулира во близина на отворот, формирајќи циндерски конус. Циндерот е најчестиот производ. Исфрлањето вулканска пепел обично е доста незначително.

Лав<nowiki/>инските текови се повискозни, па затоа се пократки и подебели, од оние соодветни на хавајските ерупции. Тоа може или не мора да биде придружено со производство на пирокластична карпа. Овие ерупции се особено спектакуларни во текот на ноќта, кога лавата сјае светло.

Наместо тоа, гасот се спојува во меури, наречени гасни шлемови, кои растат доволно големи за да се издигнат низ магматскиот столб, пукајќи во близина на врвот поради намалениот притисок на воздухот и исфрлајќи магма во воздухот. Секоја епизода на тој начин ослободува вулкански гасови, понекогаш во растојание од само неколку минути. Гасните шлемови можат да се формираат длабоко и до 3 километри, што ги прави тешко предвидливи.

Моногенетичките конуси обично еруптираат во стромболски стил. Стромболската еруптивна активност може да биде многу долготрајна. Примери за стромболски тип на ерупции се вулканот П<nowiki/>арикутин бил во континуирана ерупција помеѓу 1943-1952, Е<nowiki/>ребус на Антарктикот кој произведувал стромболски ерупции кои траеле со децении

Самиот вулкан Стромболи предизвикува такви ерупции веќе повеќе од две илјади години а Римјаните го нарекувале „Светилник на Средоземното Море“.

## Поврзано
* В<nowiki/>улкански избув

## Наводи

## Надворешни врски
* Објаснување со фотографии 
* Споредба на вулкански експлозии 
* USGS Фотографски лексикон 
* Видео - 11 факти за стромболскот тип на ерупции

Категорија:Видови на вулкански избуви
Марио и магионичарот

**Марио и магионичарот** (германски: *Mario und der Zauberer*) - новела на германскиот писател Томас Ман од 1929 година.

## Содржина
Хипнотизерот со сатанска моќ Чиполи им ја одзема слободната волја на неговите гледачи и ги тера пред него да играат степ. Притоа, дури и гледачите со силна волја, како еден господин од Рим, не можат да се спротивстават на моќта на магионичарот. Единствено, младиот келнер Марио се буди од хипнозата и го убива магионичарот.

## Осврт кон романот
Ман го опишал ова дело како новела за еден „трагичен настан за време на патувањето“, зашто во него е обработен еден вистинит настан за време на патувањето на семејството Ман во фашистичка Италија при што семејната анегдота добила симболично значење, но политичко-социјалната позадина е очигледна, иако по својата фабула новелата не е политичка. Всушност, дури и кога дејството не би се случувало во тогашна Италија, одвратниот хипнотизер Чиполи претставува персонификација на фашизмот. Ман го гледа решението во борбениот став, велејќи дека „од несакање не може душевно да се живее; нешто да не се сака да се направи, тоа, на крајот на краиштата, не е никаква животна содржина.“ Оттука, единственото решение е на силата да ѝ се спротивстави некој позитивен идеал за кој вреди да се бориме. Со тоа, новелата може да се сфати и како предупредување на опасноста од несреќите коишто се неизбежни ако човечката волја се откаже од својата моќ, ако човекот не е во состојба свесно и сам да одлучува.

## Наводи

Категорија:Дела на Томас Ман
Категорија:Книги од 1929 година
Категорија:Новели
Модришка Река

**Модришка Река** — десна притока што реката Треска ја прима спротиводно на 62,2&nbsp;км од својот влив. Извира од падините на Даутица, на надморска височина од 1.600&nbsp;м, а се влева на 515&nbsp;м кај селото Модриште. Вкупната должина од изворот до вливот и изнесува 11,5&nbsp;км, минималната должина 9,2&nbsp;км а коефициентот на развиеност е 1,25. Вкупниот пад помеѓу изворот и вливот изнесува 1.085&nbsp;м, а просечниот и изнесува 94,3‰.

Вкупната должина на водоразделната линија на Модришка Река изнесува 33,5&nbsp;км а сливот и зафаќа  или 2,5% од вкупната површина на сливот на реката Треска.

## Течение
Реката извира како Зли Дол од западните падини на Датутица и тече во североападен правец. Во селото Вир од левата страна го прима потокот Стрелов Дол и продолжува на северозапад низ тесната долина Лака, каде од десната страна ги прима Божин Дол и Текински Дол, а потоа, од левата, и Жешки Дол. Продолжува во ист правец, одминувајќи го возвишението Куклаица од левата страна и навлегува во селото Модриште, каде се влева во Треска како нејзина десна притока. По десетина километри, самата Треска навелегува во езерото Козјак.

## Поврзано
* Куклаица
* Даутица
* Порече

## Наводи

Категорија:Реки во Македонија
Категорија:Притоки на Треска
Категорија:Порече
Категорија:Општина Македонски Брод
Категорија:Модриште
Категорија:Вир (Порече)